Na temelju članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19. i 98/19.) i članka 37. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15. – pročišćeni tekst, 2/18., 3/18.-pročišćeni tekst i 4/20.) Županijska skupština Koprivničko-križevačke županije na sjednici održanoj donijela je

**ODLUKU**

**o raspoređivanju sredstava iz Proračuna Koprivničko-križevačke**

**županije za financiranje političkih stranaka zastupljenih u**

**Županijskoj skupštini Koprivničko-križevačke županije za 2020. godinu**

**Članak 1.**

 Odlukom o raspoređivanju sredstava iz Proračuna Koprivničko-križevačke županije za financiranje političkih stranaka zastupljenih u Županijskoj skupštini Koprivničko-križevačke županije za 2020. godinu (u daljnjem tekstu: Odluka), raspoređuju se sredstva iz Proračuna Koprivničko-križevačke županije za 2020. godinu i projekcija za 2021. i 2022. godinu (u daljnjem tekstu: Proračun) za redovito godišnje financiranje političkih stranaka koje imaju članove u Županijskoj skupštini Koprivničko-križevačke županije (u daljnjem tekstu: Županijska skupština) za 2020. godinu.

**Članak 2.**

 U Proračunu, Razdjelu 001 Upravni odjel za poslove Županijske skupštine i pravne poslove, Glavi 00101 - Upravni odjel za poslove Županijske skupštine i pravne poslove, Aktivnosti 100002 Tekuće donacije županijskim političkim strankama, odjeljku 381 Tekuće donacije osigurana su sredstva za redovito godišnje financiranje političkih stranaka koje imaju članove u Županijskoj skupštini u iznosu 257.500,00 kuna.

Sredstva iz stavka 1. ovog članka raspoređuju se na način da se utvrdi jednaki iznos sredstava za svakog člana u Županijskoj skupštini, tako da pojedinoj političkoj stranci koja je bila predlagatelj liste pripadaju sredstva razmjerna broju dobivenih mjesta članova u Županijskoj skupštini, prema konačnim rezultatima izbora za članove Županijske skupštine.

Jednaki iznos sredstava za svakog člana Županijske skupštine u 2020. godini, sukladno stavku 2. ovog članka, iznosi 6.160,28 kuna godišnje.

**Članak 3.**

Za svakog izabranog člana Županijske skupštine podzastupljenog spola, političkim strankama pripada i pravo na naknadu u visini od 10% iznosa predviđenog po svakom članu Županijske skupštine iz članka 2. ove Odluke, a koja u 2020. godini iznosi 616,03 kuna godišnje.

**Članak 4.**

U skladu s člankom 2. i 3. ove Odluke, političkim strankama koje imaju člana u Županijskoj skupštini raspoređuju se sredstva osigurana u Proračunu kako slijedi:

- Hrvatska demokratska zajednica, HDZ, Koprivničko-križevačka županija, Koprivnica, 12 članova (od čega 2 članice), u iznosu 75.155,42 kune,

- Mreža nezavisnih lista - MREŽA, 6 članova (od čega 1 članica) u iznosu 37.577,71 kuna,

- Socijaldemokratska partija Hrvatske, SDP, Županijska organizacija Koprivničko-križevačka, Koprivnica, 5 članova (od čega 1 članica), u iznosu 31.417,43 kuna,

- Hrvatska seljačka stranka, HSS, Županijska organizacija Koprivničko-križevačke županije, Koprivnica, 5 članova, u iznosu 30.801,40 kuna,

- Hrvatska stranka umirovljenika, HSU, Županijska organizacija Koprivničko-križevačka, Koprivnica, 2 člana, u iznosu 12.320,56 kuna,

- Hrvatski laburisti – Stranka rada, HL, Podružnica Koprivničko-križevačke županije, Koprivnica, 1 član, u iznosu 6.160,28 kuna,

- Hrvatska narodna stranka, HNS, Županijska organizacija Koprivničko-križevačka, Koprivnica, 2 člana, u iznosu 12.320,56 kuna,

- Željko Lacković - Nezavisne liste, Đurđevac, 7 članova (od čega 4 članice) u iznosu 45.586,08 kune i

- Živi zid, Zagreb, 1 član u iznosu 6.160,28 kuna.

**Članak 5.**

 Raspoređena sredstva iz članka 4. ove Odluke doznačuju se na žiro-račun pojedine političke stranke, tromjesečno u jednakim iznosima.

 Iznimno od pravila utvrđenog stavkom 1. ovog članka, zbog proglašenja epidemije bolesti COVID-19, sredstva za 1. tromjesečje 2020. godine isplatit će se zajedno sa sredstvima planiranim za isplatu u drugom tromjesečju 2020. godine.

**Članak 6.**

Stupanjem na snagu ove Odluke prestaje važiti Odluka o raspoređivanju sredstava iz Proračuna Koprivničko-križevačke županije za financiranje političkih stranaka zastupljenih u Županijskoj skupštini Koprivničko-križevačke županije za 2020. godinu („Službeni glasnik Koprivničko-križevačke županije“ broj 18/19.)

 **Članak 7.**

 Ova Odluka stupa na snagu prvog dana od dana objave u „Službenom glasniku Koprivničko-križevačke županije“.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 400-06/20-01/9

URBROJ: 2137/1-02/03-20-2

Koprivnica, PREDSJEDNIK Željko Pintar